b"\n_START_ARTICLE_\nLand's End\n_START_SECTION_\nGeografija\n_START_PARAGRAPH_\nLand\xe2\x80\x99s End ali Peal Point je skromen rt v primerjavi z bli\xc5\xbenjimi rti, kot sta Pedn-men-dhu pri naselju Sennen Cove in Pordenack na jugu. Sedanji hotel in turisti\xc4\x8dni kompleks je v Carn Kezu, 200 m ju\xc5\xbeno od Land's Enda. Land's End ima poseben pomen, saj se pogosto uporablja za dolo\xc4\x8danje razdalje. Od Land\xe2\x80\x99s Enda do Johna o' Groatsa na \xc5\xa0kotskem je razdalja 838 milj (1349 km) po cesti. Ta razdalja se pogosto uporablja za opredelitev dobrodelnih dogodkov, kot so pohod od konca do konca (end-to-end) in dirke v ZK. Od Land\xe2\x80\x99s Enda do najsevernej\xc5\xa1e to\xc4\x8dke Anglije je razdalja 556 milj (895 km) po cesti. _NEWLINE_Na Land's Endu sta dve vrsti granita. Ob hotelu je debelozrnati granit z velikimi vtro\xc5\xa1niki ortoklaza, v\xc4\x8dasih ve\xc4\x8d kot 13 cm dolgih. Na severu je pri prvi in zadnji hi\xc5\xa1i finej\xc5\xa1i zrnati granit z manj in manj\xc5\xa1imi vtro\xc5\xa1niki, poleg tega pa \xc5\xa1e razli\xc4\x8dni drugi, ki jih je mogo\xc4\x8de videti od dale\xc4\x8d in so zaradi preperevanja finej\xc5\xa1i. Granit je star 268 do 275 milijonov let, je iz permskega obdobja. Sti\xc4\x8dno obmo\xc4\x8dje med granitnim plutonom na Land's Endu in starej\xc5\xa1imi kamninami je v bli\xc5\xbeini. Na taki skali je svetilnik Longships na morju.  Land's End je priljubljen kraj za skalne plezalce. _NEWLINE_Longships, skupina skalnatih oto\xc4\x8dkov, je nekaj ve\xc4\x8d kot 1,6 km v morju in skupaj z grebenom Seven Stones in oto\xc4\x8djem Scilly, ki le\xc5\xbeijo pribli\xc5\xbeno 45 km jugozahodno, del mitolo\xc5\xa1ke izgubljene de\xc5\xbeele Lyonesse iz literature o kralju Arturju._NEWLINE_Obmo\xc4\x8dje okoli Land's Enda je organizacija Plantlife dolo\xc4\x8dila kot del pomembnega obmo\xc4\x8dja za rastline.\n_START_SECTION_\nOd konca do konca\n_START_PARAGRAPH_\nLand's End je za\xc4\x8detna ali zadnja to\xc4\x8dka potovanja od konca do konca do Johna O'Groatsa na \xc5\xa0kotskem. Ena na poti je bila Carlisle, ki je zapustila Land's End 23. septembra 1879, \xc5\xa1la do kraja John O'Groats in pri\xc5\xa1la nazaj na Land's End 15. decembra; potovala je 72 dni (razen nedelj) in prehodila 6275 km. V dokaz je pisala dnevnik in ga \xc5\xbeigosala na po\xc5\xa1tah; je ohranjen.  Na kolesu je sta pot opravila Blackwell in Harman iz kolesarskega kluba Canonbury. Za\xc4\x8dela sta na Land's Endu in 1400 km prevozila v trinajstih dneh julija/avgusta 1880.\n_START_SECTION_\nGreeb\n_START_PARAGRAPH_\nNa ju\xc5\xbeni strani Carn Keza se zemlji\xc5\xa1\xc4\x8de spu\xc5\xa1\xc4\x8da v plitvo dolino z majhnim potokom in kmetijo Greeb; neko\xc4\x8d kmetija, zdaj je hi\xc5\xa1a obrti z majhnim \xc5\xbeivalskim vrtom. Leta 1879 so \xc5\xbeerjav uporabljali za vleko morskih alg s pla\xc5\xbee in jih uporabljali kot sredstvo za izbolj\xc5\xa1anje tal."